Diego Maradona

Diego Armando Maradona () var ein argentinsk fotballspelar og seinare trenar. Han vann VM-gull med Argentina i 1986 og VM-sølv i 1990. Frå oktober 2008 til juli 2010 var han landslagssjef for Argentina. Maradona vert rekna mellom dei aller beste fotballspelarane gjennom tidene.

Maradona deltok i fire verdsmeisterskap i fotball; 1982, 1986, 1990 og 1994. Han var den sentrale spelaren på laget då Argentina vann VM i fotball 1986 i Mexico, der han vart kåra til den beste spelaren i meisterskapen. Fire år seinare var han kaptein på landslaget då Argentina spelte seg fram til VM-finale, ein kamp som enda med tap 0-1 for Vest-Tyskland. 

Klubbspelaren Maradona slo gjennom for Argentinos Juniors, og spelte deretter for Boca Juniors, FC Barcelona, SSC Napoli og Sevilla FC. Størst suksess hadde han med Napoli, der han vart italiensk dobbelmeister i 1987, vann UEFA-cupen i 1989 og sikra seg sitt andre italienske seriegull i 1990.

Kjelder
Denne artikkelen bygger på «Diego Maradona» frå ,  den 23. juli 2015.  


Kategori:Spelarar i Fotball-VM 1982
Kategori:Spelarar i Fotball-VM 1986
Kategori:Spelarar i Fotball-VM 1990
Kategori:Spelarar i Fotball-VM 1994
Kategori:Argentinske fotballspelarar
kategori:Barcelona-spelarar
Kategori:Napoli-spelarar
Kategori:Boca Juniors-spelarar
Kategori:Sevilla-spelarar